《送周纳言之金陵 其二》
明代·叶春及

伊余倦尘网，寂寞罗浮居。古人日以远，揽衣起踟蹰。

雪浪天一日，斯人去己徂。欢爱若梦寐，念此徒欷歔。

之子挺南服，行行嗣前车。祗役炎海涯，握手情相于。

分飞怆鸣雁，惠我云中书。如何倏伤别，把酒临路衢。

王命有严期，𨚗能立斯须。

作者简介：叶春及，[明]（公元1532年至1595年）字化甫，号石洞，明代广东惠州归善县人。生于明世宗嘉靖十一年，卒于神宗万历二十三年，年六十四岁。“刚日廉介，学行表表”，一生上疏甚多，《广东文征》收其奏疏四篇。著述甚丰，有《絅斋集》、《肇庆志》、《顺德志》、《永安志》、《惠安志》。亦为西湖、罗浮山留下很多题记，其中尤为出名的是罗浮山石洞山房的《逃庵记》摩崖石刻。